СО ОВАА ПОКАНА СЕ ВРШИ ИЗМЕНА НА ПОКАНАТА И ОПИСОТ НА РАБОТНИ ЗАДАЧИ ОБЈАВЕНИ НА 02.04.2025 ГОДИНА ЗА ИЗРАБОТКА НА ТЕХНИЧКА ДОКУМЕНТАЦИЈА ЗА ДОГРАДБА НА УЧИЛНИЦИ ЗА ЕДНОСМЕНСКА РАБОТА НА ОСНОВНИТЕ УЧИЛИШТА (РЕФ.БР. MK-MES-482216-CS-CQS/001-25)

03.04.2025

ПОКАНА ЗА ИЗРАЗУВАЊЕ ИНТЕРЕС ЗА УСЛУГИ

ЗА

Изработка на техничка документација за доградба на училници за едносменска работа на основните училишта

(реф.бр. MK-MES-482216-CS-CQS/001-25)

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Консултантска компанија**

На Република Северна Македонија ѝ е одобрен заем од страна на Меѓународната банка за обнова и развој (Светска банка) за имплементација на Проектот за унапредување на основното образование. Дел од овие средства ќе бидат искористени за исплата на обврски што ќе произлезат од договор што ќе се склучи за изработка на техничка документација за доградба на училници за едносменска работа на основните училишта.

Консултантските услуги вклучуваат изработка на техничка документација за доградба на училници за потребите на пет основни училишта за премин од двосменска кон едносменска работа. Детален ревидиран опис на работните задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/peip

Министерството за образование и наука ги поканува соодветните компании/консултантски фирми („Kонсултанти”) да го изразат својот интерес за обезбедување на услугите. **Заинтересираните консултанти треба да достават информации/документи (портфолио на компанијата) со кои ќе се потврди дека ги исполнуваат бараните квалификации и соодветното искуство за извршување на услугите.** Квалификациите кои треба да ги поседува компанијата се:

1. **Општ профил на компанијата:** Најмалку 10 години искуство во подготовка на основни проекти за јавни згради, по можност на територијата на целата држава. Важечка Лиценца Б за изработка на проектна документација издадена од соодветен надлежен орган. Важечки сертификати за следните стандарди: ISO 9001, ISO 14001 и ISO 45001
2. **Специфично искуство:** Најмалку пет слични задачи/проекти реализирани во последните 5 години. За слични се сметаат задачите кои имаат слични активности и цели (на пр. изработка на основни проекти за изградба/адаптација/реновирање на згради од областа на образование и социјална заштита). Претходно искуство потврдено како задоволително од страна на Министерството за образование и наука на слични задачи може да се смета за предност.
3. **Организациски капацитети:** Консултантот треба да го има потребниот организациски капацитет и соодветни вештини кај својот клучен и помошен персонал, а по можност не помалку од 15 лица во редовен работен однос со полно работно време.

\*Во оваа прва фаза од постапката професионалните биографии на кадарот нема да бидат поединечно евалуирани.

Консултантите може да се здружуваат со други фирми во форма на здружен настап или под-консултантство со цел зајакнување на квалификациите. Таквите здружувања може да бидат во форма на „група консултанти“ или „подконсултанти“. Во случај на „група консултанти“, членовите на групата ќе бидат групно евалуирани за потребите на формирање на кратката листа и ќе бидат заеднички и поединечно одговорни за извршување на услугите и сите членови ќе го потпишат договорот во случај на доделување на истиот на групата. Заинтересираните консултанти треба во своите изјави за интерес јасно да ја наведат структурата на нивното „здружување“ и обврските на секој од членовите и/или подконсултантите. Нејасните изјави за интерес во смисла на „во асоцијација/афилијација/соработка со“ и слично може да не бидат разгледувани при утврдување на кратката листа на најквалификувани фирми. Според принципот „една изјава за интерес од една консултантска фирма“, секоја фирма може да одлучи дали ќе учествува како подконсултант или како самостоен консултант или како партнер во група консултанти. Една фирма може да поднесе само една изјава за интерес во истиот процес на набавка и тоа како самостоен консултант или како партнер во група консултанти. Ниту една фирма не може да биде подконсултант во случај ако поднела изјава за интерес како самостоен конултант или како член во група консултанти за истиот процес на набавка. Фирма која се јавува како подконсултант може да учествува во повеќе од една изјава за интерес, но само како подконсултант.

Изборот ќе се врши врз основа на постапка за избор според квалификациите на консултантите (Selection Based on Consultants’ Qualifications) согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations”).

Дополнителни информации може да се добијат на долунаведената адреса во работно време од 08:30 до 16:30.

**Изјавите за интерес (писмо за интерес и портфолио со организациски капацитет, референци и документи преку кои се претставува исполнетоста на горенаведените критериуми) на англиски или на македонски јазик треба да се достават во електронска форма најдоцна до 16.04.2025 година** на следните електронски адреси:

danijela.maneva@mon.gov.mk (CC: igor.krstevski@mon.gov.mk)

*(со назнака/предмет: Изјава за интерес по оглас бр. 001-25)*